Conotații paroxistice-plastice în “Colind de la mama” de Renata Verejanu Albul în pictură, reprezintă o non-culoare La fel ca negrul el se folosește pentru a potența sau diminua culorile Zăpada, literalmente, este albă şi ea ninge în poemul “Colind de la mama” din Mama; însă ea oferă o cădere caldă, printr-un galben juxtapus; “Ninge cu lumină caldă” este primul vers al poemului Renatei Verejanu Ninsoarea, în cazul de față, nu aduce cu sine un cer mohorât și sumbru Paradoxal, ninsoarea, în poezia Renatei Verejanu, face ca cerurile să se deschidă iar elementul caloric, Mama, să transforme recele iernii în culori calde Un tablou născut din paradox, în care recele, frigul iernii, este eminamente topit în căldură Imaginea mamei, redată într-o non-culoare, în alb… Dar coborâm…ninge iar și iar, la infinit, MAMA Mama, multiplicată la infinit Mama ninge în săruturi, sinceritate, iubire; ea ninge peste tot: peste casă, peste ochi, peste veacuri, peste toți Ea ninge pe verticală, din cer; ea ninge pe orizontală, peste veacuri, pe pământ, pe o terra fără limite ori granițe Mama ninge în alb, dintr-un albastru decembrian În fond, ea este cea care poate crea acest contrasens al recelui: iarna ninge nu cu frig, ci cu cer senin și căldură Imaginea ei, în momente de restriște, te încălzește Ea este pensula ce trasează în tuşe păstoase și staturi multiple dragostea și dorul ei amar pentru cei dragi; ea pictează, în culori, o colindă Colindul de peste veacuri este de la mama; o naștere perpetuă, în fiecare an, a ființei ce ninge viață, o Marie ce leagă nașterea, darea de viaţă, de sărbătoarea religioasă a Crăciunului Mama nu este numai un simbol profan al vieţii; mama este o religie, o devenire transcendentală a universului, o ridicare și, în același timp, o coborâre, coeziune între noi, pământenii și eternitatea cerurilor, sfințenie În definiția lui Kant transcendența este starea unui obiect sau fenomen, dincolo de orice experiență posibilă, care întrece limitele realității Transcendența se realizează ascendent, prin intuiţie sau prin actul intențional de conștiinţă Wikipedia definește transcendența ca o ipostază a divinității, care se află deasupra creațiilor sale Trans/as-cendenţa se confirmă pe plan filosofico-cultural, religios, literar Observăm în poezia Renatei Verejanu o des-transcendență a cerurilor, a mamei, către creaţiile sale Pe plan fiosofic, transcendența se rezolvă prin anihilarea contradictorialității josului cu susul În poezia Renatei transcendența pe direcție descendentă se realizează prin Mama, printr-o ninsoare perpetuă care nu apleacă sub greutatea-i și nu închide căi de comunicare, ci deschide, topește și înalţă Zăpada cade în elemente multiplicate, însă vizual imaginea creează o mișcare ambivalentă, o liniaritate ascendentă a fulgilor Imponderabilitatea se rezolvă prin iubirea de mamă Atât de profund este sentimentul de mamă și pentru mamă încât elementele din partea superioară și inferioară par să se întrepătrundă: “Și ne bucură, ne-nalță” Există un du-te-vino în poezia Renatei pe verticală, un sus-jos, o cădere și o înălțare perpetuă Semnificația căderii este folosită de douăsprezece ori în poezie, prin ningere și fulguire Dacă întoarcem tabloul pe orizontală, aceeași imagine creează simbolul spațiului infinit; spaţiul vizual nu are început și sfârșit pentru liniile întrerupte (fulgii) Dar verticalitatea, eternitatea timpului, se înfățișează ca o imagine de vitraliu într-o biserică gotică; loc de venerație şi credință În locul plumbului ce sudează elementele de sticlă ale vitraliului, autoarea folosește albul, zăpada Puritate și eter Plumbul, de culoare închisă, fixează culorile, le conferă greutate Renata Verejanu folosește albul ca element de legătură între diferitele spații picturale din poezie și potențează juxtapunerile înspre sus, înspre cerurile care ning și aduc lumină “Ninge, Doamne, ninge-ne” realizează dorința nu unui individ, ci a întregii omeniri, a unui întreg univers Aceasta este rugăciunea de final a ființei Nu mă înalța, Doamne, către tine, Dumnezeule, ci către Mama Tu, Dumnezeule, ești posbilitate ca eu, ființa născută din mama, să ajung la ea Ea este Dumnezeul meu La final toată lumea capătă imponderabilitate, se asociază mișcării “Colind de la mama” devine un Tatăl nostru inversat, în care “pâinea cea de toate zilele” se preschimbă într-o “tuşă” de iubire “Atingerea” cu iubire exprimată în ultimul vers este suficientă ca o întreagă omenire să nu-și piardă speranța Este “mana cerească”, dragostea, “pâinea cea de toate zilele” a Mamei… Iubirea mamei ninge în straturi în poezia Renatei Ninge în continuu, nu știm de când; ninsoarea în opera autoarei nu are nici început, nici sfârşit Ninge, de la început până la sfârșit Alfa și omega Citind poezia ca un tablou, cu ochii fixați asupra-i, senzația de cald devine tot mai accentuată, până ochii încep să lăcrimeze de albul zăpezii în care se oglindește soarele, lumina și căldura Mai mult, ninge atât de mult în tablou, încât ninsoarea excede cadrului Ninge mama oricăruia dintre noi în afara picturii, într-un aici și acum Valsul sau tangoul fulgilor în văzduh celebrează un anotimp al configurării și reconfigurării mamei dintr-o perspectivă atât sacră, cât și profană Mama este, în fond, o muzică transpusă în culori luminoase “A”-ul folosit atât de des, inclusiv ca rimă a versurilor, semnalează nevoia fizică de oxigen a ființei; gura larg deschisă pentru a respira…Mama Necesitate prin absență, Maria devine suflu vital al universului, “speranță’ a sublimului și trăirii autentice Prin răzuirea pânzei se poate vedea ce se află sub alb O întreagă paletă de culori Este anotimpul când totul se pregătește să renască Un inconștient al germinării Viață în devenire Renaștere Cu titlul “Colind de la mama” auzim baterea la ușă a mamei, cu toate urările și binecuvântările ei, în fiecare an, fără excepție Nu e necesar să deschidem ușa Noi suntem deja afară, aşteptând-o: “Ninge, Doamne, ninge-ne” *** Albul, în pictură, reprezintă o non-culoare La fel ca negrul, el se folosește pentru a potența sau diminua culorile; însă Albul mamei devine culoare… Mihaela Ghit, , Olanda 